SET ปิดลบ 11 จุดตามตปท. โบรกฯแนะจับตาปมถอดถอน “ทรัมป์” คืนนี้-งบฯบจ.ช่วงโค้งสุดท้าย
SET ปิดลบ 11 จุดตามตปท. โบรกฯแนะจับตาปมถอดถอน "ทรัมป์" คืนนี้-งบฯบจ.ช่วงโค้งสุดท้าย โดยดัชนีปิดตลาดวันนี้ ที่ระดับ 1,615.14 จุด ลบ 11.06 จุด หรือ 0.68% มูลค่าการซื้อขาย 5.24 หมื่นล้านบาท
SET ปิดลบ 11 จุดตามตปท. โบรกฯแนะจับตาปมถอดถอน "ทรัมป์" คืนนี้-งบฯบจ.ช่วงโค้งสุดท้าย
13 พ.ย. 2562

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,615.14 จุด ลบ 11.06 จุด หรือ 0.68% มูลค่าการซื้อขาย 5.24 หมื่นล้านบาท
10 หุ้นกดดัชนีวันนี้

ด้านนายกรภัทร วรเชษฐ์ ผู้อำนวยการฝ่ายวิจัยและบริการการลงทุน บล.โนมูระ พัฒนสิน กล่าวว่า ตลาดหุ้นไทยวันนี้ปรับตัวลงในทิศทางเดียวกับตลาดต่างประเทศ โดยตลาดหุ้นในภูมิภาคเอเชียต่างติดลบเฉลี่ย 0.4% เช่นเดียวกับตลาดยุโรปที่เทรดบ่ายนี้ก็ติดลบเฉลี่ย 0.3% หลังจากเผชิญ Sentiment ลบจากความไม่ชัดเจนการเจรจาการค้าสหรัฐและจีนที่ยังต้องติดตามดูพัฒนาการต่อไปจะเป็นอย่างไร แต่เชื่อว่าน่าจะตกลงกันได้ เพียงแต่อาจจะเป็นลักษณะค่อยเป็นค่อยไป
นอกจากนี้ ตลาดฯยังได้รับแรงกดดันจากหุ้น บริษัท ชิโน-ไทย เอ็นจีเนียริ่ง แอนต์ คอนสตรัคชั่น จำกัด (มหาชน) หรือ STEC ภายหลังจากที่คณะกรรมการป้องกันและปราบปรามการทุจริตแห่งชาติ (ป.ป.ช.) ขี้มูลความผิด STEC และผู้บริหารระดับสูง 2 รายเข้าไปเกี่ยวข้องกับการจ่ายสินบนท่าเรือโรงไฟฟ้าขนอม
อย่างไรก็ดี คืนนี้ให้ติดตามประเด็นการถอดถอนประธานาธิบดีโดนัลด์ ทรัมป์ ของสหรัฐจะออกมาเป็นอย่างไร ส่วนบ้านเราให้ติดตามช่วงโค้งสุดท้ายของการทยอยประกาศผลประกอบการบริษัทจดทะเบียน และปลายสัปดาห์ยังต้องติดตามงาน SET in the city ซึ่งน่าจะช่วยหนุนตลาดฯได้บ้าง
ส่วนแนวโน้มการลงทุนในวันพรุ่งนี้ (14 พ.ย.) นายกรภัทร กล่าวว่า ตลาดฯคงจะแกว่งตัว พร้อมให้แนวรับ 1,610-1,600 จุด ส่วนแนวต้าน 1,627-1,635 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
ACE มูลค่าการซื้อขาย 5,611.80 ล้านบาท ปิดที่ 4.64 บาท เพิ่มขึ้น 0.24 บาท
STEC มูลค่าการซื้อขาย 3,590.02 ล้านบาท ปิดที่ 14.40 บาท ลดลง 3.50 บาท
CPALL มูลค่าการซื้อขาย 1,754.25 ล้านบาท ปิดที่ 79.00 บาท ลดลง 1.00 บาท
AOT มูลค่าการซื้อขาย 1,712.52 ล้านบาท ปิดที่ 78.25 บาท ลดลง 1.25 บาท
BDMS มูลค่าการซื้อขาย 1,579.44 ล้านบาท ปิดที่ 24.00 บาท เพิ่มขึ้น 0.70 บาท
ตลาดหุ้นเอเชีย
